L 2/10
LV
Eiropas Savienības Oficiālais Vēstnesis
4.1.2023.
(6)
2022. gada 23. martā Iestāde saskaņā ar Regulas (ES) 2015/2283 11. pantu pieņēma zinātnisko atzinumu “Daļēji attaukota Acheta domesticus (mājas circeņu) pulvera kā jauna pārtikas produkta nekaitīgums saskaņā ar Regulu (ES) 2015/2283” (9).
(7)
Savā zinātniskajā atzinumā Iestāde secināja, ka daļēji attaukots Acheta domesticus (mājas circeņu) pulveris, ievērojot piedāvātos lietošanas nosacījumus un lietošanas daudzumus, ir nekaitīgs.
Tāpēc minētais zinātniskais atzinums dod pietiekamu pamatu konstatēt, ka daļēji attaukots Acheta domesticus (mājas circeņu) pulveris, ja to izmanto plašai sabiedrībai paredzētos produktos – daudzgraudu maizē un maizītēs, krekeros un maizes nūjiņās, graudaugu batoniņos, konditorejas izstrādājumu gatavajos sausajos maisījumos, cepumos, sausajos makaronu izstrādājumos ar vai bez pildījuma, mērcēs, pārstrādātos kartupeļu produktos, pākšaugu un dārzeņu ēdienos, picās, makaronu izstrādājumos, sūkalu pulverī, gaļas analogos, zupās un zupas koncentrātos vai sausajās zupās, uzkodās uz kukurūzas miltu bāzes, alus dzērienos, šokolādes konfektēs, riekstos un eļļas augu sēklās, uzkodās (izņemot čipsus), un gaļas izstrādājumos – atbilst nosacījumiem, lai to varētu laist tirgū saskaņā ar Regulas (ES) 2015/ 2283 12. panta 1. punktu.
(8)
Pamatojoties uz nedaudzajiem publicētajiem pierādījumiem par pārtikas izraisītu alerģiju, kuri saistīti ar kukaiņiem kopumā un kuros saistība starp Acheta domesticus lietošanu uzturā un vairākiem anafilakses gadījumiem nav konstatēta viennozīmīgi, kā arī uz pierādījumiem, kuri liecina, ka Acheta domesticus satur vairākas potenciāli alergēniskas olbaltumvielas, Iestāde atzinumā secināja, ka šā jaunā pārtikas produkta lietošana uzturā var izraisīt sensibilizāciju pret Acheta domesticus olbaltumvielām.
Iestāde ieteica Acheta domesticus alergēniskumu izpētīt sīkāk.
(9)
Ņemot vērā Iestādes ieteikumu, Komisija patlaban pēta, kādā veidā varētu veikt nepieciešamo Acheta domesticus alergēniskuma izpēti.
Kamēr Iestāde nav novērtējusi izpētē iegūtos datus un ņemot vērā, ka patlaban pierādījumi, kas Acheta domesticus lietošanu uzturā tieši saistītu ar primāras sensibilizācijas gadījumiem, ir nepārliecinoši, Komisija uzskata, ka atļauto jauno pārtikas produktu Savienības sarakstā nav jāiekļauj īpašas marķēšanas prasības attiecībā uz Acheta domesticus potenciālu izraisīt primāru sensibilizāciju.
(10)
Iestāde savā atzinumā arī uzskatīja, ka daļēji attaukota Acheta domesticus (mājas circeņu) pulvera lietošana var izraisīt alerģiskas reakcijas cilvēkiem, kas ir alerģiski pret vēžveidīgajiem, gliemjiem un putekļu ērcītēm.
Turklāt Iestāde norādīja, ka jaunajā pārtikas produktā var nonākt arī citi alergēni, kas bijuši kukaiņiem izbarotajā substrātā.
Tāpēc pārtikas produktus, kas satur daļēji attaukotu Acheta domesticus (mājas circeņu) pulveri, būtu lietderīgi pienācīgi marķēt saskaņā ar Regulas (ES) 2015/2283 9. pantu.
(11)
Savā zinātniskajā atzinumā Iestāde arī norādīja, ka tās secinājums par daļēji attaukota Acheta domesticus (mājas circeņu) pulvera nekaitīgumu ir balstīts uz šādiem zinātniskiem pētījumiem un datiem: ražošanas procesa detalizēts apraksts, proksimātu analīžu rezultāti, analītiskie dati par kontaminantiem, stabilitātes pētījumu rezultāti, mikrobioloģisko parametru analītiskie dati un olbaltumvielu sagremojamības pētījumu rezultāti; bez minētajiem datiem un pētījumiem tā nebūtu varējusi novērtēt jauno pārtikas produktu un nonākt pie secinājuma.
(12)
Komisija lūdza pieteikuma iesniedzēju sīkāk precizēt iesniegto pamatojumu prasībai aizsargāt īpašumtiesības uz minētajiem zinātniskajiem pētījumiem un datiem un precizēt prasību saskaņā ar Regulas (ES) 2015/ 2283 26. panta 2. punkta b) apakšpunktu par ekskluzīvām tiesībām atsaukties uz tiem.
(13)
Pieteikuma iesniedzējs paziņoja, ka pieteikuma iesniegšanas brīdī tam saskaņā ar valsts tiesību aktiem bija īpašumtiesības un ekskluzīvas tiesības atsaukties uz zinātniskajiem datiem un pētījumiem par ražošanas procesa detalizētu aprakstu, proksimātu analīžu rezultātiem, analītiskajiem datiem par kontaminantiem, stabilitātes pētījumu rezultātiem, mikrobioloģisko parametru analītiskajiem datiem un olbaltumvielu sagremojamības pētījumu rezultātiem, un ka trešās personas šiem datiem un pētījumiem nevar likumīgi piekļūt, tos izmantot vai atsaukties uz tiem.
(9) EFSA Journal 2022;20(5):7258.